R A P O R T

ASUPRA PROPUNERII LEGISLATIVE PRIVIND MODIFICAREA ŞI COMPLETAREA

LEGII NR. 41 DIN 17 IUNIE 1994 PRIVIND ORGANIZAREA ŞI FUNCŢIONAREA SOCIETĂŢII ROMÂNE DE RADIODIFUZIUNE ŞI SOCIETĂŢII ROMÂNE DE TELEVIZIUNE


În urma examinării propunerii legislative privind modificarea şi completarea Legii nr. 41 din 17 iunie 1994 privind organizarea şi funcţionarea Societăţii Române de Radiodifuziune şi Societăţii Române de Televiziune, în şedinţele din 25, 26, 27 şi 28 august 1997, propunem ca aceasta să fie supusă spre dezbatere şi adoptare cu următoarele amendamente:

	Nr. crt. 
	 Articolul (textul iniţial)
	Amendamentul propus de comisie

Textul adoptat de comisie
	Motivare

	0
	1
	2
	3

	1. 
	Titlu

Lege pentru modificarea şi completarea Legii nr. 41 din 17 iunie 1994 privind organizarea şi funcţionarea Societăţii Române de Radiodifuziune şi Societăţii Române de Televiziune
	Titlu

Lege pentru modificarea şi completarea Legii nr. 41/1994 privind organizarea şi funcţionarea Societăţii Române de Radiodifuziune şi a Societăţii Române de Televiziune 
	Pentru respectarea normelor de tehnică legislativă.

	2.
	Art. unic. Legea nr. 41 din 17 iunie 1994 privind organizarea şi funcţionarea Societăţii Române de Radiodifuziune şi Societăţii Române de Televiziune se modifică şi se completează după cum urmează:


	Art. I. Legea nr. 41/ 1994 privind organizarea şi funcţionarea Societăţii Române de Radiodifuziune şi Societăţii Române de Televiziune, publicată în Monitorul Oficial al României, Partea I, nr. 153 din 18 iunie 1994, se modifică şi se completează după cum urmează:


	Pentru respectarea normelor de tehnică legislativă.

	0
	1
	2
	3

	3.
	
	1. Alineatul 2 al articolului 5 se modifică şi va avea următorul cuprins:

    Difuzarea de programe nu trebuie să prejudicieze măsurile de protecţie a tinerilor. Emisiunile care, prin conţinutul lor, ameninţă dezvoltarea psihomorală sau fizică a copiilor şi a tinerilor nu vor fi difuzate între orele 5.00 şi 24.00.


	Pentru armonizarea cu reglementările în materie aplicabile pe plan internaţional, şi în principal cu Directiva 552/1989 a Consiliului Comunităţilor Europene.

	4. 
	1. Art. 7 alin 3 se elimină, iar în locul lui se introduce un nou alineat, având următorul text:
   Pe ansamblul emisiunilor literare, teatrale, muzicale şi de artă plastică, lucrărilor create de scriitori, muzicieni şi plasticieni din România sau  originari din România li se va asigura o pondere de minimum 35%.
	2. Alineatele 2 şi 3 ale articolului 7 se modifică şi vor avea următorul cuprins:

      În termen de cel mult 4 ani de la intrarea în vigoare a prezentei legi, Societatea Română de Radiodifuziune şi Societatea Română de Televiziune  vor rezerva creaţiilor europene un procentaj majoritar al timpului de emisie, în calculul căruia nu vor intra emisiunile informative şi sportive, jocurile, publicitatea şi serviciile de teletext

      Din creaţia europeană difuzată, cel puţin jumătate va fi creaţie românească, inclusiv creaţii specifice minorităţilor  naţionale.

      Pe ansamblul emisiunilor literare, teatrale, muzicale şi de artă plastică, creaţiilor din România sau operelor unor autori originari din România li se va asigura o pondere de minimum 35%.

       Societatea Română de Radiodifuziune şi Societatea Română de Televiziune vor rezerva, în condiţiile alineatelor 2-4, 10 % din timpul lor de emisie creaţiilor realizate de producători independenţi.

         Aplicarea prevederilor din alineatele 2-5 se va face treptat, în etape ale căror termene vor fi stabilite de Consiliul Naţional al Audiovizualului.  


	Pentru armonizarea cu reglementările în materie aplicabile pe plan internaţional, şi în principal cu Directiva 552/1989 a Consiliului Comunităţilor Europene.

	5. 
	2. Alin. 1 din art. 8 se elimină.
	3. Alineatul 1 al articolului 8 se abrogă.
	Pentru respectarea normelor de tehnică legislativă.

	6.
	
	4. Alineatul  2 al articolului 11 se modifică şi va avea următorul cuprins:
   Pe durata angajării, personalul prevăzut la alin.1 nu poate ocupa sau exercita alte funcţii, cu excepţia celor didactice, decât cu acordul Comitetului director al serviciului public în care lucrează.

	Pentru a se asigura echidistanţa salariaţilor din cadrul Societăţii Române de Radiodifuziune şi al Societăţii Române de Televiziune. 

	7.
	3. La art. 11, după alin. 3, se introduce un nou alineat, având următorul text:
    Prin statutele proprii, cele două societăţi vor defini funcţiile care se încadrează în prevederile alineatului precedent.
	5. Alineatul 3 al articolului 11 se modifică şi va avea următorul cuprins:
   În sensul prezentei legi, face parte din personalul de specialitate orice persoană care realizează, produce, redactează, elaborează sau coordonează emisiuni ori programe, sau care are o participare directă şi cu conţinut creator la realizarea acestora. Prin statutele proprii, cele două Societăţi vor defini funcţiile care se încadrează în prevederile prezentului alineat.


	Pentru o circumscriere corectă a sintagmei    (personal de specialitate(.

	0
	1
	2
	3

	8.
	
	6. Alineatul 1 al articolului 12 se modifică şi va avea următorul cuprins:
    Creaţia audiovizuală urmează regimul general al legislaţiei privind dreptul de autor şi drepturile conexe.
	Pentru corelare cu prevederile legislaţiei speciale în materie.

	9. 
	4. Art. 12, alin. 2 va avea următoarea formulare:
   Materialele create în calitate de salariat al serviciului public, destinate elaborării sau realizării de emisiuni sau programe, nu pot fi folosite în afara societăţii decât cu aprobarea scrisă a serviciului public în cadrul căruia au fost create.
	7. Alineatul 2 al articolului 12 se modifică şi va avea următorul cuprins:

  Materialele create în calitate de salariat al serviciului public, destinate elaborării sau realizării de emisiuni sau programe, nu pot fi folosite în afara Societăţii decât cu aprobarea scrisă a serviciului public în cadrul căruia au fost create.


	Pentru respectarea normelor de tehnică legislativă.

	10. 
	5.Art. 13 alin. 1 va avea următoarea formulare:

 Personalul de specialitate prevăzut la art.11, nu poate face parte din partide politice sau alte formaţiuni politice şi este obligat să păstreze o neutralitate politică absolută în întreaga sa activitate profesională.
	8. Alineatul 1 al articolului 13 se modifică şi va avea următorul cuprins:

   Personalul de specialitate prevăzut la art.11, nu poate face parte din partide sau alte formaţiuni politice şi este obligat să păstreze o echidistanţă politică absolută în întreaga sa activitate profesională.


	Pentru respectarea normelor de tehnică legislativă şi pentru utilizarea unei terminologii adecvate.

	11.
	6. Art. 14 alin.1 va avea următoarea formulare:

   În cadrul programelor de ştiri, informaţiile trebuie transmise în mod fidel, iar comentarea lor trebuie făcută cu onestitate, fără vreo influenţă din partea autorităţilor publice sau a altor persoane juridice de drept public sau privat ori a unor persoane fizice.
	9. Alineatul 1 al articolului 14 se modifică şi va avea următorul cuprins:

  În cadrul programelor de ştiri, informaţiile trebuie transmise în mod fidel, iar comentarea lor trebuie făcută cu onestitate, fără vreo influenţă din partea autorităţilor publice sau a altor persoane juridice de drept public sau privat ori a unor persoane fizice.
	Pentru respectarea normelor de tehnică legislativă.

	12.
	
	10. Alineatul 1 al articolului 16 se modifică şi va avea următorul cuprins:

     Societatea Română de Radiodifuziune şi Societatea Română de Televiziune elaborează şi transmit spre difuzare, programe în limba română şi în alte limbi, adresate ascultătorilor şi telespectatorilor din întreaga lume, pentru a promova imaginea României şi politica sa internă şi externă.


	Pentru simplificarea textului şi pentru eliminarea unor formulări redundante.

	13.
	7. La art. 16, alin 2 şi 3 vor deveni un singur alineat cu următorul text:

  În acest scop, în cadrul Societăţii Române de Radiodifuziune, funcţionează Departamentul emisiunilor pentru străinătate, care emite sub denumirea (Radio România Internaţional(, iar în cadrul Societăţii Române de Televiziune, un departament similar, sub denumirea (TVR Intermnaţional(

	11. La articolul 16, alineatele 2 şi 3 se modifică, într-un singur alineat, având următorul cuprins:

  În acest scop, în cadrul Societăţii Române de Radiodifuziune, funcţionează Departamentul emisiunilor pentru străinătate, care emite sub denumirea (Radio România Internaţional(, iar în cadrul Societăţii Române de Televiziune, un departament similar, sub denumirea (TVR Internaţional(.


	Pentru respectarea normelor de tehnică legislativă.

	14.
	
	12. Alineatul 1 al articolului 17 se modifică şi devine alineatul 2, cu următorul cuprins:

      Societatea Română de Radiodifuziune şi Societatea Română de Televiziune au următoarele drepturi:


	Pentru respectarea normelor de tehnică legislativă şi pentru fluenţa textului.

	0
	1
	2
	3

	15.
	8. Art. 17 lit. c) va avea următoarea formulare:

c) să transmită direct prin radio şi televiziune sau să înregistreze, fără plată, dezbateri publice ale autorităţilor publice, mitinguri, demonstraţii, manifestaţii şi alte evenimente sau acţiuni cu caracter public. Transmitarea radiofonică ori prin televiziune sau înregistrarea în vederea transmisiei, fără plată, a operelor de orice fel, din sălile de spectacol sau din locurile publice în care acestea sunt reprezentate, executate sau expuse, precum şi a manifestărilor culturale, artistice şi sportive se poate face în scop informativ numai o singură dată, cu o durată de cel mult 3 minute, în afară de cazul în care s-a convenit în alt mod cu organizatorul de spectacol sau cu deţinătorul dreptului de autor;
	13. Art. 17, alineatul  1,  lit c) se modifică şi  devine art. 17, alineatul 2, lit. c), cu următorul cuprins:

    să transmită direct prin radio şi televiziune sau să înregistreze, fără plată, dezbateri publice ale autorităţilor publice, mitinguri, demonstraţii, manifestaţii şi alte evenimente sau acţiuni cu caracter public. Transmitarea radiofonică ori prin televiziune sau înregistrarea în vederea transmisiei, fără plată, a operelor de orice fel, din sălile de spectacol sau din locurile publice în care acestea sunt reprezentate, executate sau expuse, precum şi a manifestărilor culturale, artistice şi sportive se poate face în scop informativ numai o singură dată, cu o durată de cel mult 3 minute, în condiţiile respectării legislaţiei privind dreptul de autor şi drepturile conexe;


	Pentru respectarea normelor de tehnică legislativă şi pentru armonizarea cu prevederile legislaţiei în materia drepturilor de autor şi a drepturilor conexe.

	16. 
	9. Art. 17 lit. d) va avea următoarea formulare:

d) să înregistreze şi să folosească în programele lor creaţiile culturale de orice fel, cu respectarea Legii privind dreptul de autor şi drepturile  conexe.
	14. Art. 17, alineatul  1,  lit d) se modifică şi  devine art. 17, alineatul 2, lit. d), cu următorul cuprins:

    să înregistreze şi să folosească în programele lor creaţiile culturale de orice fel, cu respectarea legislaţiei privind dreptul de autor şi drepturile  conexe.


	Pentru respectarea normelor de tehnică legislativă şi pentru armonizarea cu prevederile legislaţiei în materia drepturilor de autor şi a drepturilor conexe.

	0
	1
	2
	3

	17.
	10. Ultimul alineat al art. 17 va deveni primul alineat al aceluiaşi articol.


	15. Alineatul 2 al articolului 17 se modifică şi devine alineatul 1 al articolului 17, cu următorul cuprins:

     În realizarea obiectului său de activitate, Societatea Română de Radiodifuziune şi Societatea Română de Televiziune au acces la informaţiile de interes public privind evenimentele politice, sociale, cultural-artistice, sportive, care au loc în România, în condiţiile legii.

	Pentru respectarea normelor de tehnică legislativă şi pentru asigurarea concordanţei cu prevederile constituţionale.

	18. 
	11. Art. 17 lit. a) va avea următoarea formulare:

lit.a) - grupurile parlamentare din cele două Camere înaintează propuneri pentru opt locuri, cu respectarea, pe cât posibil, a configuraţiei parlamentare;


	16. Alineatul 2, litera a) al articolului 20 se modifică şi va avea următorul cuprins:

   grupurile parlamentare din cele două Camere înaintează propuneri pentru opt locuri, potrivit configuraţiei politice a Parlamentului;
	Pentru asigurarea clarităţii textului.

	19.
	12. Art. 20, lit. c va avea următoarea formulare:

lit.c) - Guvernul, la propunerea Ministerului de Finanţe, pentru 1 loc;


	Punct respins de Comisie. 
	Textul actual al legii este acoperitor.

	20.
	13. Art. 20 alin. 3 va avea următoarea formulare:

Propunerile pentru locurile prevăzute la alineatul precedent nu pot depăşi dublul numărului de locuri stabilite, şi trebuie înaintate birourilor permanente ale celor două camere, în termen de 15 zile de la declanşarea procedurii de numire.
	17. Alineatul 3 al articolului 20 se modifică şi va avea următorul cuprins:

    Propunerile pentru locurile prevăzute la alineatul 2 trebuie să reprezinte dublul numărului de locuri stabilite, şi trebuie înaintate birourilor permanente ale celor două Camere, în termen de 15 zile de la declanşarea procedurii de numire.
	Pentru corelare cu modificările propuse pentru întreaga procedură de numire.

	0
	1
	2
	3

	21. 
	14. Art. 20 alin. 5 va avea următoarea formulare:

Comisiile lucrează în şedinţă comună şi decid asupra candidaţilor propuşi cu votul majorităţii membrilor acestora. Ele propun plenului celor două camere câte o listă de 13 candidaţi pentru fiecare societate, conform structurii prevăzute la alin. 2. Dacă o instituţie, sau o formaţiune politică nu respectă termenul prevăzut la alineatul precedent, lista se va înainta plenului camerelor reunite cu locurile respective  vacante. Lista astfel depusă trebuie să cuprindă cel puţin 7 candidaţi. Locurile rămase vacante se completează conform art. 21. Lista propusă se votează în plen prin vot secret cu bile.
	18. Alineatul 5 al articolului 20 se modifică şi va avea următorul cuprins:

     Comisiile lucrează în şedinţă comună şi decid asupra candidaţilor propuşi cu votul majorităţii membrilor acestora. Ele propun plenului celor două Camere câte o listă de 13 candidaţi, precum şi o listă de 13 supleanţi, pentru fiecare Societate, conform structurii prevăzute la alin. 2. Dacă o instituţie, sau o formaţiune politică nu respectă termenul prevăzut la alin. 2, listele se vor înainta plenului Camerelor reunite cu locurile respective  vacante. Fiecare din listele astfel depuse trebuie să cuprindă cel puţin 7 candidaţi. Locurile rămase vacante se completează în conformitate cu dispoziţiile prezentei legi. Listele propuse se votează în plenul Camerelor reunite, prin vot secret cu bile.


	Pentru completarea modificărilor propuse pentru întreaga procedură de numire.

	22.
	
	19. Alineatul 6 al articolului 20 se modifică şi va avea următorul cuprins:

   Audierile în comisiile permanente de specialitate au loc pe baza unei metodologii publicate în Monitorul Oficial.


	Pentru completarea modificărilor propuse pentru întreaga procedură de numire.

	23.
	
	20. Alineatul 7 al articolului 20 se modifică şi va avea următorul cuprins:

    Preşedinţii Consiliilor de administraţie se numesc de către Parlament în şedinţă comună, dintre membrii Consiliilor, la propunerea comisiilor permanente de specialitate, cu respectarea procedurilor de audiere şi de vot prevăzute în acest articol.


	Pentru respectarea normelor de tehnică legislativă şi pentru utilizarea sintagmei corecte (comsii permanente de specialitate(.

	24.
	15. Art. 21 alin. 3 va avea următoarea formulare:

Comisiile permanente de resort reunite ale celor două Camere ale Parlamentului, la sesizarea consiliului de administraţie al fiecărei societăţi, pot propune Parlamentului, cu votul majorităţii membrilor, înlocuirea oricărui membru al consiliului de administraţie a cărui activitate este necorespunzătoare şi propun  completarea locurilor vacante ivite din diferite motive, în periooda mandatului. Membrul astfel  numit va funcţiona numai până la împlinirea acestei perioade.
	21. Alineatul 3 al articolului 21 se modifică şi va avea următorul cuprins:

     Comisiile permanente de specialitate reunite ale celor două Camere ale Parlamentului, la sesizarea Consiliului de administraţie al fiecărei Societăţi, pot propune Parlamentului, cu votul majorităţii membrilor, demiterea oricărui membru al Consiliului de administraţie a cărui activitate este necorespunzătoare. Locul devenit vacant, din orice motive, se ocupă de supleantul titularului. În cazul în care locul vacant nu poate fi ocupat de supleant, cei prevăzuţi la art. 20 alin. 2 vor face o propunere de înlocuire, ce urmează a fi supusă votului, în condiţiile în care s-a făcut numirea iniţială.


	Pentru respectarea normelor de tehnică legislativă şi pentru utilizarea sintagmei corecte (comsii permanente de specialitate(.

Pentru completarea procedurii de constituire a Consiliului de administraţie în situaţia vancatării unor locuri.

	25.
	
	22. Alineatul 4 al articolului 21 se modifică şi va avea următorul cuprins:

      Mandatul membrilor astfel numiţi expiră odată cu mandatul întregului Consiliu.


	Pentru completarea procedurii de constituire a Consiliului de administraţie în situaţia vancatării unor locuri.



	0
	1

	26.
	
	23.  Alineatul 5 al articolului 21 se abrogă.


	Pentru respectarea normelor de tehnică legislativă

	27.
	16. După art. 21, se introduce un nou articol având următorul text:

În situaţia în care procedura de numire a consiliului nu este definitivată de Parlament în decursul legislaturii în care a fost declanşată, după constituirea noului Parlament, aceasta se va relua, de îndată, de la început.

Dacă, din cauza situaţiei din alineatul precedent, consiliul căruia îi expiră mandatul nu poate fi înlocuit, acestuia i se prelungeşte mandatul până la numirea noului consiliu.

 Dacă situaţia din alineatul 1 intervine într-un moment în care, din diferite motive, nu există nici un consiliu, nici preşedinte legal numit, Parlamentul, la propunerea comisiilor de specialitate, numeşte un director interimar, cu mandat bine definit.

Prelungirea mandatului sau durata interimatului nu pot fi mai mari de 6 luni.
	24. Articol nou, 21 bis, având următorul cuprins:

 În situaţia în care procedura de numire a Consiliului nu este definitivată de Parlament în decursul legislaturii în care a fost declanşată, după constituirea noului Parlament, aceasta se va relua de la început.

   Dacă, din cauza situaţiei din alin. 1, Consiliul căruia îi expiră mandatul nu poate fi înlocuit, i se prelungeşte mandatul până la numirea noului Consiliu.

  Dacă situaţia din alin. 1 intervine într-un moment în care, din diferite motive, nu există nici Consiliu, nici preşedinte legal numit, Parlamentul, la propunerea comisiilor permanente de specialitate, numeşte un director interimar, cu mandat bine definit.

    Prelungirea mandatului sau durata interimatului nu pot fi mai mari de 6 luni. 


	Pentru respectarea normelor de tehnică legislativă şi pentru utilizarea sintagmei corecte (comsii permanente de specialitate(.

	28. 
	
	25. Alineatul 1 al articolului 23 se modifică şi va avea următorul cuprins:

   Membrii Consiliului de administraţie care au calitatea de salariaţi ai Societăţii Române de Radiodifuziune sau, după caz, ai Societăţii Române de Televiziune, îşi păstrează toate drepturile şi obligaţiile ce decurg din această calitate, cu excepţia dreptului de a fi în acelaşi timp şi membri ai comitetului director.

	Pentru respectarea normelor de tehnică legislativă şi pentru a stabili cu claritate drepturile şi obligaţiile membrilor Consiliului de administraţie. 

	29.
	16. Art. 23 alin. 3 va avea următoarea formulare: 

Membrii consiliului de administraţie nu pot face parte din alt consiliu de administraţie şi nu pot participa la societăţi comerciale cu care Societatea Română de Radiodifuziune sau, după caz, Societatea Română de Televiziune, întreţine relaţii de afaceri sau are interese contrare.
	 26. Alineatul 3 al articolului 23 se modifică şi va avea următorul cuprins:

Membrii Consiliului de administraţie nu pot face parte din consiliul de administraţie al unei societăţi comerciale care are activitate în domeniul audiovizualului şi nu pot participa la societăţi comerciale cu care Societatea Română de Radiodifuziune sau, după caz, Societatea Română de Televiziune, întreţine relaţii de afaceri sau are interese contrare.


	Pentru respectarea normelor de tehnică legislativă şi pentru a stabili cu claritate drepturile şi obligaţiile mebrilor Consiliului de administraţie. 

	30.
	17. Art. 26,  alin. 3 va fi completat cu următoarea frază: 

Preşedintele consiliului dizolvat rămâne în funcţia de director până la numirea noului consiliu sau până la numirea unui director general interimar.


	27. La articolul 26 se introduce un nou alineat, 4,  având  următorul cuprins:

   Preşedintele Consiliului dizolvat rămâne în funcţia de director general până la numirea noului Consiliu sau până la numirea unui director general interimar.
	Pentru respectarea normelor de tehnică legislativă şi pentru repararea unei omisiuni din text.

	31.
	
	28. Alineatul 1 al articolului 27 se modifică şi va avea următorul cuprins:

     Consiliul de administraţie are următoarele atribuţii:
	Pentru respectarea normelor de tehnică legislativă

	32.
	
	29. La articolul 27 alineatul 1, lit b) se modifică şi va avea următorul cuprins:

    aprobă structura organizatorică a Societăţii, în limita numărului de posturi aprobat anual prin bugetul de venituri şi cheltuieli, precum şi restructurările economice şi de personal necesare pentru o funcţionare eficientă a Societăţii;


	Pentru respectarea normelor de tehnică legislativă şi pentru o funcţionare eficientă a Consiliului de administraţie; 

	33.
	
	29. La articolul 27 alineatul 1, lit d) se modifică şi va avea următorul cuprins:

    aprobă proiectul bugetului şi urmăreşte execuţia acestuia; repartizează bugetele unităţilor funcţionale autonome, după aprobare;


	Pentru o simplificare a textului.

	34.
	
	29. La articolul 27 alineatul 1, lit e) se modifică şi va avea următorul cuprins:

    aprobă bilanţul şi contul de profit şi pierderi anuale, le înaintează organelor prevăzute de lege şi le face publice;


	Pentru  simplificarea şi claritatea textului.

	35.
	
	29. La articolul 27 alineatul 1, lit g) se modifică şi va avea următorul cuprins:

     stabileşte, în condiţiile legii, măsuri de extindere sau de restrângere a activităţii Societăţii, de înfiinţare sau de desfiinţare a unor  unităţi funcţionale autonome;
	Pentru respectarea normelor de tehnciă legislativă şi pentru utilizarea unei terminologii unitare în cuprinsul actului normativ.

	36.
	
	29. La articolul 27 alineatul 1, lit h) se modifică şi va avea următorul cuprins:

     aprobă componenţa consiliilor de conducere ale unităţilor din structură;


	Pentru respectarea normelor de tehnciă legislativă.

	37.
	
	30.  La articolul 27, literele i şi j se abrogă.


	Pentru eliminarea unor repetiţii şi prevederi redundante.

	38.
	
	31. La articolul 27 alineatul 1, lit m) se modifică şi va avea următorul cuprins:

   aprobă propunerile de modificare a bugetului în limitele veniturilor proprii;


	Pentru claritatea textului.

	39.
	
	32. La articolul 27 alineatul 1, lit n) se modifică şi va avea următorul cuprins:

 aprobă competenţele privind angajarea şi efectuarea de cheltuieli de orice natură, inclusiv investiţii, tranzacţii financiare şi comerciale, vânzări sau închirieri de bunuri mobile sau imobile, în condiţiile legii;


	Pentru eliminarea unor prevederi redundante.

	40.
	19. Art. 27, lit. p) şi u) vor fi transferate la art. 32.
	33.  La articolul 27, literele p) şi u) se abrogă.


	Pentru respectarea normelor de tehnică legislativă şi pentru eliminarea unor repetiţii şi prevederi redundante.

	.41.
	20.Din art. 27, lit. q se elimină textul: (de închiriere a unor canale radio sau televiziune(.


	Punct respins de comisie. 


	Pentru o acoperire exhaustivă a tuturor situaţiilor prevăzute în text.

	 42.
	
	34. La articolul 27, literele r) şi s) se abrogă.


	Pentru eliminarea unor prevederi redundante.

	43.
	21.  Art. 27 lit. z) va avea următoarea formulare :
exercită orice alte atribuţii care îi revin din prevederile legale şi din regulamentul său de organizare şi funcţionare
	35. Articolul 27, alineatul 1, litera z) se modifică şi va avea următorul cuprins:

     exercită orice alte atribuţii care îi revin potrivit prevederilor legale şi regulamentului său de organizare şi funcţionare.


	Pentru claritatea textului.

	44.
	22. La art. 28, prima frază va avea următoarea formulare
Directorul general are următoarele atribuţii şi răspunderi:
	36. Alineatul 1 al articolului 28  se modifică şi va avea următorul cuprins:

     Directorul general are următoarele atribuţii şi răspunderi:
	Pentru claritatea textului.

	45.
	
	37. Alineatul 1 al articolului 30  se modifică şi va avea următorul cuprins:

     Directorul general poate delega o parte din atribuţiile şi competenţele sale directorilor generali adjuncţi, secretarului general şi conducătorilor de unităţi autonome funcţionale.

	Pentru asigurarea operativităţii în actul de conducere.

	46.
	23. Art. 30 va fi completat cu două alineate noi (3 şi 4), având următorul text:

     Prevederile prezentului articol nu sunt aplicabile în privinţa acelor atribuţii care decurg din calitatea de preşedinte al Consiliului de adminsitraţie a directorului general.

     Directorul general interimar are atribuţiile prevăzute de art. 28, 29, 30, cu excepţia prevederilor referitoare la concedierea personalului. Numirile şi angajările făcute de directorul general interimar au caracter provizoriu, urmând să fie aprobate sau respine de consiliul numit în condiţiile legii.


	38. Articolul 30 se completeză cu două noi alineate având următorul cuprins:

     Prevederile prezentului articol nu sunt aplicabile în privinţa acelor atribuţii care decurg din calitatea de preşedinte al Consiliului de adminsitraţie a directorului general.

     Directorul general interimar are atribuţiile prevăzute de art. 28, 29, 30, cu excepţia prevederilor referitoare la desfacerea contractelor individuale de muncă, din iniţiativa Societăţii. Numirile şi angajările făcute de directorul general interimar au caracter provizoriu, urmând să fie aprobate sau respine de Consiliul numit în condiţiile legii.
	Pentru respectarea normelor de tehnică legislativă şi pentru corelarea cu prevederile din dreptul comun.

	47. 
	24. Art. 31, alin. 1

     Comitetul director este condus de directorul general şi este compus din directorul general, directorii generali adjuncţi, secretarul general. Consilierul juridic participă obligatoriu la şedinţele comitetului director.
	39. Alineatul 1 al articolului 31  se modifică şi va avea următorul cuprins:

 Comitetul director este condus de directorul general şi este compus din directorul general, directorii generali adjuncţi şi secretarul general. Consilierul juridic participă obligatoriu la şedinţele comitetului director.
	Pentru respectarea normelor de tehnică legislativă.

	48. 
	25. La art.32 din partea introductivă, va fi eliminat cuvântul (principale(.


	40. Articolul 32  se modifică şi va avea următorul cuprins:

     Comitetul director îşi desfăşoară activitatea în conformitate cu propriul său regulament de organizare şi funcţionare, aprobat de Consiliul de administraţie, şi are următoarele atribuţii:

     a) pune în execuţie hotărârile şi deciziile Consiliului de administraţie;

          b) elaborează şi propune spre examinare şi aprobare Consiliului de Administraţie  strategia de programe;

           c) examinează şi avizează toate problemele care se supun hotărârii Consiliului de administraţie şi asigură aducerea la îndeplinire a hotărârilor acestuia;

       d) aprobă angajarea şi efectuarea de cheltuieli de orice natură şi a tranzacţiilor comerciale şi financiare, în limita competenţelor aprobate de Consiliul de administraţie;

      e) analizează proiectele de norme, normative, regulamente şi instrucţiuni de serviciu, care se supun aprobării directorului general;

       f) examinează şi avizează normele de muncă, normativele de personal, funcţiile şi meseriile necesare, care se aprobă de către Consiliul de administraţie ;

    g) stabileşte şi aprobă relaţiile compartimentelor din aparatul propriu şi al unităţilor  subordonate în cadrul Societăţii şi cu terţii, în domeniul tehnic, economic, comercial, administrativ, financiar, juridic şi altele;

      h) asigură, în domeniul său de activitate, respectarea dispoziţiilor legale privind paza bunurilor;

        i) asigură, în domeniul său de activitate, respectarea dispoziţiilor legale privind protecţia mediului;

          j) exercită orice alte atribuţii care îi revin potrivit prevederilor legale şi regulamentului său de organizare şi funcţionare.


	Pentru respectarea normelor de tehnică legislativă şi pentru circumscrierea corectă şi precisă a limitelor de competenţă.

	49.
	26. La art. 32, înaintea literei a), va fi inserată o nouă literă, având următorul text: 

     pune în execuţie hotărârile şi deciziile consiliului de administraţie


	Punct inclus în pct. 40

	Pentru respectarea normelor de tehnică legislativă

	50.
	27. Art. 32, după lit. e), se introduce textul de la art. 27, lit. p), iar după lit. f), textul de la art. 27, lit. u)


	Punct inclus în pct. 40.
	Pentru respectarea normelor de tehnică legislativă

	51. 
	28. Art. 32, lit. f) va avea următoarea formulare:

     exercită orice alte atribuţii ce îi revin din prevederile legale şi din regulamentul său de organizare şi funcţionare


	Punct inclus în pct. 40.
	Pentru respectarea normelor de tehnică legislativă.

	52.
	29. Articolele 31 şi 32, în forma lor modificată, vor fi inserate între articole 27 şi 28, urmând să fie renumerotate conform modificărilor efectuate.


	Punct respins de Comisie.
	Pentru respectarea normelor de tehnică legislativă.

	53.
	
	41. Articolul 34 se modifică şi va avea următorul cuprins:

     Societatea Română de Radiodifuziune şi Societatea Română de Televiziune pot avea în structura lor posturi regionale şi alte unităţi funcţionale autonome, fără personalitate juridică,  necesare realizării obiectului specific de activitate, cărora li se acordă împuterniciri de reprezentare în domeniul tehnic, economic, comecial, administrativ, financiar şi juridic.

          Posturilor regionale li se atribuie frecvenţe cu acoperire zonală, în condiţiile legii.

     Coordonarea activităţii posturilor regionale în cadrul celor două Societăţi se va realiza de către departamente distincte aparţinând fiecărei Societăţi în parte.

     Unităţile funcţionale autonome prevăzute la alin. 1 sunt ordonatori secundari de credite, şi au dreptul să realizeze venituri proprii pentru susţinerea şi dezvoltarea activităţii.
	Pentru respectarea normelor de tehnică legislativă şi pentru  corelarea cu propunerile formulate la punctele anterioare.

	54..
	30. Art. 34, alin. 3 va avea următoarea formulare:

Unităţile din structura societăţii prevăzute la alineatul 1 sunt ordonatori secundari de credite, şi au dreptul să realizeze venituri proprii pentru susţinerea şi dezvoltarea activităţii
	Punct inserat în punctul  41.
	Pentru respectarea normelor de tehnică legislativă

	55. 
	
	42. Articolul 35 se modifică şi va avea următorul cuprins:

       Conducerile unităţilor funcţionale autonome, inclusiv ale posturilor regionale, răspund în faţa Consiliului de administraţie al Societăţii de îndeplinirea tuturor atribuţiilor, responsabilităţilor şi competenţelor încredinţate de  acesta prin hotărâri, regulamente şi decizii de delegare.


	Pentru respectarea normelor de tehnică legislativă şi pentru corelarea cu propunerile de la punctul 40.

	56.
	
	43. Articolul 37 se modifică şi va avea următorul cuprins:

      Conducerea posturilor regionale şi a celorlalte unităţi funcţionale autonome este asigurată de consilii de conducere proprii, numite de către Consiliul de administraţie al Societăţii respective, în limitele competenţelor care le-au fost delegate.

        Dacă posturile regionale au şi emisiuni în limbile minorităţilor naţionale, consiliile de conducere ale acestora vor cuprinde cel puţin un reprezentant al realizatorilor acestor emisiuni.


	Pentru respectarea normelor de tehnică legislativă şi pentru corelarea cu propunerile de la punctele anterioare.

	57.
	31. Art. 37 se completează cu următorul alineat:

Dacă studiourile teritoriale au şi emisiuni în limbile minorităţilor naţionale, în  consiliile de conducere intră şi cel puţin un reprezentant al realizatorilor acestor emisiuni.
	Punct inserat la punctul 43.
	Pentru respectarea normelor de tehnică legislativă.

	58. 
	32. Art. 39 va avea următoarea formulare:

In scopul coordonării programelor interne difuzate de studiourile centrale şi de cele teritoriale se constituie, atât în Societatea Română de Radiodifuziune cât şi în Societatea Română de Televiziune, consiliul de coordonare a programelor. Cele două consilii sunt conduse de directorii generali adjuncţi responsabili pentru programele interne. Fac parte de drept din consiliile de coordonare directorii generali adjuncţi pentru studiourile teritoriale şi pentru domeniul tehnic, toţi directorii de departamente sau, după caz, de canale, redactorii şefi ai programelor centrale şi toţi directorii studiourilor teritoriale. Consiliile de administraţie au dreptul de a numi în consiliile de coordonare şi alţi factori de răspundere din cele două societăţi. Consiliile de coordonare se reunsec trimestrial şi ori de câte ori este necesar. Deciziile acestor consilii au caracter obligatoriu pentru întreaga activitate redacţională a emisiunilor interne de radio respctiv televiziune.

     În vederea creşterii calitative a emisiunilor de radio şi televiziune şi a creării unui cadru adecvat al relaţiilor dintre cele două instituţii şi societatea civilă, se constituie consiliile consultative ale Radiodifuziunii şi Televiziunii. Ambele consilii sunt conduse de directorii generali. Fac parte de drept toţi directorii generali adjuncţi, toţi directorii de departamente (canale), precum şi 9 reprezentanţi ai principalelor segmente ale societăţii civile, propuşi şi invitaţi de Consiliul de administraţie. Consiliile consultative de programe se întrunesc trimestrial, evaluează calitatea emisiunilor şi fac recomandări penttru activitatea de viitor.

Componenţa consiliilor consultative se aprobă de Consiliile de administraţie în termen de 60 de zile de la constituirea acestora. 
	44. Articolul 39 se modifică şi va avea următorul cuprins:

     În scopul coordonării programelor interne difuzate de studiourile centrale şi de posturile regionale, se constituie, atât în Societatea Română de Radiodifuziune cât şi în Societatea Română de Televiziune, consiliul de coordonare a programelor. Cele două consilii sunt conduse de directorii generali adjuncţi responsabili pentru programele interne. Fac parte de drept din consiliile de coordonare directorii generali adjuncţi pentru posturile regionale şi pentru domeniul tehnic, toţi directorii de departamente sau, după caz, de canale, redactorii şefi ai programelor centrale şi toţi directorii posturilor regionale. Consiliile de administraţie au dreptul de a numi în consiliile de coordonare şi alţi factori de răspundere din cele două Societăţi. Consiliile de coordonare se reunsec trimestrial şi ori de câte ori este necesar. Deciziile acestor consilii au caracter obligatoriu pentru întreaga activitate redacţională a emisiunilor interne de radio, respctiv televiziune.

     În vederea creşterii calitative a emisiunilor de radio şi televiziune şi a creării unui cadru adecvat al relaţiilor dintre cele două instituţii şi societatea civilă, se constituie consiliile consultative ale Societăţii Române de Radiodifuziune şi, respectiv Societăţii Române de Televiziune. Ambele consilii sunt conduse de directorii generali. Fac parte de drept toţi directorii generali adjuncţi, toţi directorii de departamente sau, după caz, de canale, precum şi 9 reprezentanţi ai principalelor segmente ale societăţii civile, propuşi şi invitaţi de Consiliul de administraţie. Consiliile consultative de programe se întrunesc trimestrial, evaluează calitatea emisiunilor şi fac recomandări pentru activitatea de viitor.

     Componenţa consiliilor consultative se aprobă de Consiliile de administraţie în termen de 60 de zile de la constituirea acestora.
	Pentru respectarea normelor de tehnică legislativă şi pentru corelarea cu propunerile de la punctele anterioare.

	59. 
	33. La art. 43, după alin. 3, va fi introdus un nou alineat, având următorul text:

O parte din veniturile realizate din alte surse pot fi utilizate, cu aprobarea Consiliului de administraţie, pentru dotare şi retehnologizare.


	45. Articolul 43 se completează cu un nou alineat având următorul cuprins:

     Din veniturile realizate din alte surse, Consiliul de administraţie poate hotărî utilizarea unor sume pentru dotări şi retehnologizare.
	Pentru claritatea textului.

	60.
	34. Art. 45 va avea următoarea formulare:

     Prin legea bugetară anuală, se aprobă fondurile de la bugetul de stat alocate Societăţii Române de Radiodifuziune şi Societăţii Române de Televiziune pentru acoperirea unor cheltuieli de dezvoltare, inclusiv a celor valutare pentru achiziţionarea de echipamente şi piese de schimb de radio şi televiziune, precum şi, integral, fondurile necesare pentru utilizarea staţiilor de emisie, radioreleelor şi a circuitelor video şi fonice, datorate agenţilor economici din sistemul comunicaţiilor.

     Acoperirea diferenţei de sume dintre fondurile alocate de la bugetul de stat, în conformitate cu alineatul precedent, şi preţul stabilit de Ministerul Comunicaţiilor va fi avută în vedere cu prioritate la ultima rectificare bugetară.

     Orice alte cheltuieli se acoperă din venituri proprii.
	46. Articolul 45 se modifică şi va avea următorul cuprins:

     Prin legea bugetară anuală, se aprobă fondurile de la bugetul de stat alocate Societăţii Române de Radiodifuziune şi Societăţii Române de Televiziune, pentru acoperirea unor cheltuieli de dezvoltare, inclusiv a celor valutare pentru achiziţionarea de echipamente, materiale şi piese de schimb de radio şi televiziune, precum şi, integral, fondurile necesare pentru utilizarea staţiilor de emisie, radioreleelor şi a circuitelor video şi fonice, datorate agenţilor economici din sistemul comunicaţiilor.

     Acoperirea diferenţei de sume dintre fondurile alocate de la bugetul de stat, în conformitate cu prevederile alin. 1, şi preţul stabilit de Ministerul Comunicaţiilor va fi avută în vedere cu prioritate la rectificările bugetare.

     Orice alte cheltuieli se acoperă din venituri proprii.
	Pentru respectarea normelor de tehnică legislativă şi pentru claritatea textului.

	61.
	Art. 52 va avea următoarea formulare:

     Controlul parlamentar asupra Societăţii Române de Radiodifuziune şi Societăţii Române de Televiziune se realizează prin comisiile pentru cultură, arte, mijloace de informare în masă ale Senatului şi Camerei Deputaţilor. 

     Consiliul de administraţie al Societăţii Române de Televiziune, respectiv cel al Societăţii Române de Radiodifuziune, prezintă celor două comisii de specialitate anual şi ori de câte ori acestea hotărăsc rapoarte asupra activităţii desfăşurate în anul precedent şi cu privire la programul de activitate pentru anul în curs.

     Raportul anual împreună cu execuţia bugetară vor fi depuse cel târziu la 31 martie al anului următor şi, cu avizul comisiilor de buget, finanţe şi bănci, respectiv al comisiilor pentru cultură, arte, mijloace de informare în masă, va fi depus dezbaterii şi aprobării plenului celor două Camere reunite.

     Rapoartele periodice cerute de comisiile de specialitate vor fi depuse într-un interval de cel mult 15 zile de la solicitare şi vor fi supuse dezbaterii şi aprobării plenului celor două comisii de specialitate din Senat şi Camera Deputaţilor.

    Nedepunerea în termen a rapoartelor prevăzute la alineatele precedente atrage deupă sine pierderea din oficiu a calităţii de preşedinte al consiliului de administraţie.

     Respingerea de către Parlament a raportului anual atrage după sine demiterea întregului consiliu de administraţie.


	47 Articolul 52 se modifică şi va avea următorul cuprins:

     Controlul parlamentar asupra Societăţii Române de Radiodifuziune şi a Societăţii Române de Televiziune se realizează prin comisiile pentru cultură, arte, mijloace de informare în masă ale Senatului şi Camerei Deputaţilor. 

     Consiliul de administraţie al Societăţii Române de Radiodifuziune, respectiv cel al Societăţii Române de Televiziune, prezintă celor două comisii de specialitate anual, şi ori de câte ori acestea hotărăsc, rapoarte asupra activităţii desfăşurate în anul precedent şi cu privire la programul de activitate pentru anul în curs.

 Raportul anual, împreună cu execuţia bugetară, vor fi depuse cel târziu la 31 martie al anului următor şi, cu avizul comisiilor pentru buget, finanţe şi bănci, respectiv al comisiilor pentru cultură, arte, mijloace de informare în masă,. va fi depus dezbaterii şi aprobării plenului celor două Camere reunite.

     Rapoartele periodice cerute de comisiile de specialitate vor fi depuse într-un interval de cel mult 15 zile de la solicitare şi vor fi supuse dezbaterii şi aprobării plenului celor două comisii de specialitate din Senat şi Camera Deputaţilor.

     Nedepunerea în termen a rapoartelor prevăzute la alineatele precedente atrage deupă sine pierderea din oficiu a calităţii de preşedinte al Consiliului de administraţie.

     Respingerea de către Parlament a raportului anual atrage după sine demiterea întregului Consiliu de administraţie.


	Pentru respectarea normelor de tehnică legislativă.

	62.
	
	Art.II - Legea nr. 41/1994 orivind organizarea şi funcţionarea Societăţii Române de Radiodifuziune şi Societăţii Române de Televiziune, publicată în Monitorul Oficial al României, Partea I, nr. 153 din 18 iunie 1994, cu modificările şi completările aduse prin prezenta lege, se va republica în Monitorul Oficial al României, Partea I, dându-se articolelor o nouă numerotare.


	Pentru respectarea normelor de tehnică legislativă.

